נורית זרחי

נורית זרחי (נולדה ב-19 באוקטובר 1941, כ"ח בתשרי ה'תש"ב) היא משוררת, פזמונאית, סופרת, עורכת ועיתונאית ישראלית, מהנשים הבולטות בעולם הספרות הישראלי. כלת פרס ישראל בתחום הספרות והשירה לשנת ה'תשפ"א (2021).

ביוגרפיה
נורית זרחי נולדה בירושלים, בת לסופר ישראל זרחי ולאסתר. בגיל חמש התייתמה מאביה, ואף שהיא מייחסת את כישרונה הספרותי ואת פריון הכתיבה שלה אליו, היא טוענת ש"נולדתי וגדלתי בעצם ללא אב". לאחר מות אביה עברה זרחי לקיבוץ גבע יחד עם אמה שהייתה מורה. את חוויותיה הקשות מהתקופה הזו תארה בספרה "ילדת חוץ". מאוחר יותר עברה לעין חרוד שם סיימה את לימודיה התיכוניים.

לאחר שירותה הצבאי למדה בסמינר למורים, השתלמה במדעי הרוח באוניברסיטה העברית וסיימה תואר ראשון בספרות ובפילוסופיה באוניברסיטת תל אביב.

בשנת 1963 הכירה את הפזמונאי יורם טהרלב, בהיותם סטודנטים בחוג לפילוסופיה. כעבור זמן קצר, באוגוסט 1963, נישאו. נולדו להם שתי בנות: הציירת רוני טהרלב, ואראלה טהרלב בן-שחר, עיתונאית ודוקטור (Ph.D) בהיסטוריה של הרפואה. תחילה התגוררו זרחי וטהרלב בקיבוץ יגור, שם נולדה בתם הבכורה רוני, אולם כעבור שנה עזבו את הקיבוץ - תחילה לפתח תקווה, משם לראשון לציון ולבסוף לתל אביב. לאחר 12 שנות נישואים התגרשו. זרחי מתגוררת בגבעתיים.

קריירה
זרחי פרסמה מספר רב של שירים וסיפורים בעיתוני ילדים, פרסמה מעל למאה ספרי ילדים ומעל ל-200 ספרים בכללי, שירה, פרוזה ומחקר וכן עבדה כעיתונאית בעיתון ידיעות אחרונות. הרצתה באוניברסיטת בן-גוריון בנגב ומנחה סדנאות לכתיבה יצירתית.

זרחי עוסקת בעריכת ספרים. בשנת 2010 היא ערכה ספר של יהודית דריגס.

 יצירתה 
כתיבתה לעיתים מציאותית ולעיתים דמיונית או דמוית חלום, שמה במרכז את היחיד, לעיתים קרובות את הילד ועולמו הפנימי:

 פרסים 
זרחי זכתה בפרסים ספרותיים רבים, בין השאר זכתה מספר פעמים בעיטור כריסטיאן אנדרסן לספרות ילדים ונוער, המוענק במקביל לפרס אנדרסן לסופרים, מתרגמים ומאיירים ממדינות חברות ארגון סופרי הילדים הבינלאומי IBBY. כן זכתה בפרס ביאליק, פרס יהודה עמיחי, פרס לנדאו לאמנויות הבמה, פרס ראש הממשלה, פרס דבורה עומר על מפעל חיים, ופרס לאה גולדברג. בשנת תשפ"א זכתה בפרס ישראל בתחום הספרות והשירה.

מנימוקי השופטים שהעניקו לזרחי את פרס דבורה עומר על מפעל חיים: "...[ספריה ניחנים] בפואטיקה ייחודית, מלאת תעוזה, הומור, ואמת פנימית בלתי מתפשרת. ספרי הילדים שלה אינם מצייתים לחוקיות מוכרת ומוסכמת: לא מבחינת הז'אנר, לא מבחינת מהלך העלילה, הדמויות, התפקידים הניתנים להן, ואף לא מבחינת השפה... מקריאת יצירותיה עולה התחושה שהיא מעלה על הכתב את הלא-מודע של קוראיה... כך, ממש כבחלום שכולו שלנו – אנחנו השחקנים והצופים גם יחד. וכמו חלום, גם יצירותיה ניתנות לפרשנויות רבות ושונות... בנוסף מאתגרת זרחי ביצירתה את ההפרדה הנוקשה שבין כתיבה לילדים וכתיבה למבוגרים, בדברה, ברוב יצירתה בהרבה גילים ואל הרבה גילים בו זמנית." 

ספריה (רשימה חלקית)

 תערוכות של יצירתה 

 2025 העמדת פנים, בית האמנים תל אביב, אוצרים : טובה אוסמן ואריה ברקוביץ .

לקריאה נוספת
 אילנה אלקד-להמן, לבדה היא אורגת - קריאה ביצירת נורית זרחי, הוצאת כרמל, 2006.


 דן מירון, הקול האורפיאי: עיונים בשירתן של משוררות ישראליות, כרך 1: בת־מרים, נורית זרחי, רחל חלפי, הוצאת אפיק, 2017.
 נורית זרחי, אחרי המבול, באנתולוגיה "תמונה קבוצתית" (ספרות ישראלית במאה ה-21), עמ' 286–287, הוצאת כרמל, 2017.
ענת שרון בלייס, שיחה עם נורית זרחי, בספר "כתבו לכם את השירה הזאת" - שיחות עם משוררים ומשוררות, עמ' 11–32, הוצאת גמא, 2019

 קישורים חיצוניים 




 מצגת משירי הילדים של נורית זרחי, באתר של שרית שץ










 משחקים של בדידות: ראיון רדיו עם המשוררת והסופרת נורית זרחי, דצמבר 1999. הקלטת שמע מתוך אוסף אילנה צוקרמן, באתר הספרייה הלאומית
 נורית זרחי כותבת איך נראה השבוע שלה, באתר בננות, 11 ביוני 2006



 דפנה לוי, אי אפשר בלי פיות - ריאיון עם נורית זרחי, באתר "רשימות"


















  יורם יובל בשיחה עם נורית זרחי, בערוץ החינוכית, מאי 2017











 זיוה שמיר, פנטאסיות לגיל הרך: על - "קוראים לי פיאט" ו - "גן הבמבומבלים" לנורית זרחי (1978), מעריב, 10 בנובמבר 1978
 מעין גלברד, אִי־הַצֶּדֶק מוֹשֵׁךְ בִּשְׂעָרִי, פנס מוסף לביקורת ספרות, אוקטובר 2022




 מכּתביה 

 משיריה של נורית זרחי, באתר "שירשת"

 הבלוג של נורית זרחי, בפלטפורמת הבלוגים בננות Blogs
 הלני, באתר כתב העת אורות
 על הגשר, באתר כתב העת אורות





 שירים של נורית זרחי באתר הארץ | אבי הוריש לי את העורב; אמי יושבת על נהרות בבל (2016) | תגובה (2017) | הַאִם זֶה הַמִּדְבָּר; ברבורים (2018) | סרט אילם (2018) | מי זו האשה עם המקל; האיזדרכת רועדת (2019) | נמיזי; חלזון; בתחנה (2019) | עיר נמלים; בתחנה; החתולה; צל עורב צף על הקיר (2019) | מחילת הארנב; עצים אחדים (2019) | מנגבת את האבק מן המלים (2019) | המוחק הגדול (2020) | מזמור (2020) | תולדות (2020) | מסע הצלב של הילדים (יום הזיכרון); לְקָמָה; מידה (2021) | תקינות; מִִי טוק; ציונות; קומה (2021) | גנטיקה (2021) | למוטב; לא לרוחי (2021) | אֵלֶּה בְּהֶחְלֵט לֹא הָיוּ חַיִּים לְדֻגְמָה (2025) |





הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:זוכות פרס ישראל
קטגוריה:זוכי פרס ישראל
קטגוריה:זוכי פרס ישראל לספרות ושירה
קטגוריה:זוכות פרס ישראל לספרות ושירה
קטגוריה:זוכי פרס ישראל לשנת 2021
קטגוריה:זוכות פרס ביאליק לספרות יפה
קטגוריה:זוכי פרס ביאליק לספרות יפה
קטגוריה:זוכות פרס יהודה עמיחי
קטגוריה:זוכי פרס יהודה עמיחי
קטגוריה:זוכות עיטור אנדרסן
קטגוריה:זוכי עיטור אנדרסן
נורית
קטגוריה:משוררים ששיריהם הולחנו
קטגוריה:זוכות פרס לנדאו לאמנויות הבמה
קטגוריה:זוכי פרס לנדאו לאמנויות הבמה
קטגוריה:זוכות פרס רמת גן לספרות
קטגוריה:זוכי פרס רמת גן לספרות
קטגוריה:זוכות פרס זאב
קטגוריה:זוכי פרס זאב
קטגוריה:זוכי פרס יציב
קטגוריה:משוררי ילדים ישראלים
קטגוריה:זוכות פרס דבורה עומר
קטגוריה:זוכי פרס דבורה עומר
קטגוריה:זוכות פרס אריק איינשטיין: ספרות
קטגוריה:זוכי פרס אריק איינשטיין: ספרות
קטגוריה:קבוצת גבע: אישים
קטגוריה:עין חרוד: אישים
קטגוריה:בוגרי תיכון עמק חרוד
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:זוכי פרס לאה גולדברג
קטגוריה:ישראליות שנולדו ב-1941
קטגוריה:ישראלים שנולדו ב-1941